یئنی فیوضات (درگی)

"یئنی فیوضات "  درگیسی — ایجتیماعی درگی‌.  

 حاقیندا بیلگی  
  «یئنی فیوضات» - 1910 -1911-جی ایل‌لرده باکیدا آذربایجان تورکجه‌سینده نشر ائدیلن هفته‌لیک ادبی،‌سیاسی، ایجتیماعی موصوّر درگی‌. درگی‌نین ناشیری و مسئول رداکتورو علی‌پاشا حسین‌زاده(صبور)، باش رداکتورو احمد کمال راسیم اوغلو ایدی. درگی‌ آذربایجان میلّی بورژوازی‌سی‌نین منافعینه خیدمت ائدیردی. «یئنی فیوضات»ین صحیفه‌لرینده م. ع. صایر، ع. غمکسار، ع. شایق، ا. کمال، ع، منذب، آخوند یوسف طالب‌زاده، ه.پ. حسین‌زاده، نامق کمال، علی میشان، محمد صادق آخوندوف، ا. صبری و باشقالاری‌نین بدیعی و پوبلیسیست یازی‌لاری درج اولونموشدور. 1911-جی ایل مارس‌ین 19-دا ناشیرین و باش رداکتورون ائوینده آختاریش آپاریلمیش، ناشیر و مسئول رداکتور علی‌پاشا حسین‌زاده هشترخانا سورگون اولونموش، باش رداکتور احمد کمال ایسه روسیه حودودلاریندان چیخاریلیب وطنی تورکیه‌یه گؤندریلمیش، بونونلا دا «یئنی فیوضات»ین فعالیتی دایاندیریلمیشدی.

کیتابخانامیزدا: 1910-جو ایل نؤمره 1 -11، 1911-جی ایل نؤمره 1 -11-ه کیمی واردیر.درگی‌نین اساس تدقیقاتچیسی پروفسور.امکدار علم خادیمی حسین هشیملی‌دیر.او، درگی‌ باره ده بیر‌سیرا مقاله‌لر درج ائتدیرمیش، 2010-جو ایلده ایسه درگی‌نین بوتون ماتریاللارینی کؤچوره‌رک کیتاب حالیندا نشر ائتدیرمیشدیر.باخ: " یئنی فیوضات "  درگیسی (1910-1911-جی ایل‌لر). چاپا حاضیرلایان و اؤن سؤزون مؤلیفی حسین هشیملی.باکی: علم و تحصیل، 2010، 448 ص.  

 آیریجا باخ 

 فیوضات

 قایناق 

 Azərbaycan Respublikası Prezidentinin İşlər İdarəsinin Siyasi Sənədlər Arxivi.